Nervus genitofemoralis

Nervus genitofemoralis (TA: A14.2.07.008) est nervus periphericus ex plexu lumbali (L1-L2) oriente in regione hypogastrica inter nervum ilioinguinalem, superius, et, inferius, nervum cutaneum femoris lateralem iacens.

Operatio chirurgia herniae inguinalis periculum laesionis nervi ponit.

 Cursus nervi genitofemoralis 
Ex plexu lumbali (radicibus L1-L2) oriente, perterebrat musculum psoas maiorem a parte eius posteriore ad anteriorem, deinde latere musculi mediali et anteriore, nunc in spatio retroperitoneale situs, deorsum currit. Dissuitur nervus in rami duos, femoralis  (pars sensoria) et genitalis (pars imprimis motoria), qui paulo subtus anulum inguinalem profundum et canalem inguinalem transeunt. Nervus tractus iliopubici vel superius (cursus cranialis) vel inferius (cursus caudalis) currit.

Providet ramus femoralis cutaneum utriusque sexus segmentum superius femoris anterioris, quibusdam in viris aream scrotalem anteriorem (de consuetudine: nervi scrotales anteriores nervi ilioinguinalis), quibusdam in muliebris montem pubis. In viris ramus genitalis (seu nervus spermaticus) musculum cremasterem innervat, in feminis quidem fere dissolutus apparet. 

 Varietates 
Varietates distributionis communes sunt, imprimis ad providentias nervi ilioinguinalis et nervi ilio-hypogastrici. Situs bifurcationis in ramos femoralem et genitalem quoque variat.

 Mala morbique nervi genitofemoralis 
 Neuralgia genitofemoralis 
Neuralgia genitofemoralis est doloris neuropathici causa, non raro aegroti incommodo graviori attingens. Dolor chronicus regione providentiae nervi locatus est (femine anteriore et superiore).
 Vulnera 
Vulnera iatrogenica toto in cursu nervi descripta sunt, ut:
 in regione inguinali

 Aliae res medicae 
In vulneris cum avulsione radicum nervalium plexus lumbosacralis translatio nervi genitofemoralis (nervi donoris) plexum restituendi propositum est.

 Notae 

 Plexus lumbalis

 Nexus externi 
 Photographia cadaveris anatomici cum abdomine aperta et nervo visbilibus.

Categoria:Regio hypogastrica
Categoria:Pelvis
Categoria:Spatium retroperitoneale
genitofemoralis